**Medicinska sestra u vrtiću**

Zdravstvena voditeljica u dječjem vrtiću jest viša medicinska sestra koja radi na osiguravanju i unapređenju zaštite zdravlja djece i u timu sa stručnim suradnicima, ravnateljem, odgojiteljima, roditeljima i ostalim čimbenicima sudjeluje u ostvarivanju tih zadataka. Ona svoja usvojena stručna znanja iz medicinskih znanosti i procesa zdravstvene skrbi (procjena, planiranje, provedba, evaluacija), ali i ostalih područja implementira u odgojno-obrazovni rad u svojoj proširenoj ulozi medicinske sestre u zajednici:

* sudjeluje u planiranju i programiranju zdravstvene zaštite djece u odgojno obrazovnom procesu predškolskog odgoja
* sudjeluje u stvaranju organizacijskih uvjeta za provođenje njege i zdravstvene zaštite djece te provođenju sigurnosnih mjera
* pridonosi stvaranju optimalnih uvjeta za boravak i zadovoljavanje primarnih potreba djece u dječjem vrtiću, te unapređuje kvalitetu življenja
* sudjeluje u procijeni psihofizičkog razvoja i praćenju zdravlja djece
* prati akutne bolesti djece i epidemiološke indikacije
* prati provođenje njege i osamostaljivanje djece u higijensko kulturnim navikama
* pruža prvu pomoći kod akutnih stanja i ozljeda djeci i radnicima do potpune obrade
* surađuje s Domom zdravlja i nadležnom Epidemiološkom službom te provodi mjere preventive
* vodi propisanu dokumentaciju o razvoju djece, evidenciju oboljele djece, podnosi izvještaje, predlaže i poduzima odgovarajuće mjere

Značajnu ulogu ima u planiranju i provođenju pravilne prehrane unutar ustanove:

* sudjeluje u planiranju prehrane
* prati i unapređuje proces prehrane i pravilnu pripremu prema prehrambenim standardima djece predškolske dobi
* izrađuje program prehrane za djecu s posebnim potrebama

Zdravstvena voditeljica radi po načelima jedinstvene sestrinske skrbi uvažavajući individualnost, holistički pristup te partnerski odnos. Vrši procjenu samozbrinjavanja, planira potrebu za njegom i njeno provođenje, brine o održavanju zdrave i sigurne okoline, primjenjuje načela i tehnike poučavanja, prati zdravstveno stanje pojedinca te intervenira sukladno stručnim kompetencijama.